## NARVA LINNAVALITSUS

#### K O R R A L D U S

Narva \_\_\_\_.09.2023. a nr \_\_\_\_\_ - k

### Narvas Linda tn 4 hoones asuvate

### ruumide tasuta kasutusse andmine

### (KLUBI STEPIHUNT MTÜ)

1. **ASJAOLUD JA MENETLUSE KÄIK**

01.09.2023. a laekus Narva Linnavalitsuse Linnamajandusametile MTÜ KLUBI STEPIHUNT, registrikood 80368808, taotlus, milles MTÜ soovib saada tasuta kasutusse hoones aadressil Linda tn 4 ruumid nr 3, 4, 11-15 üldpindalaga 64,9 m².

Praegu kasutab MTÜ KLUBI STEPIHUNT Energia tn 4b hoones asuvaid ruume nr 9-14, 21 ja 22 üldpindalaga 134,3 m² Lepingu nr 1/870-T alusel.

01.08.2023 saadeti MTÜ-le KLUBI STEPIHUNT teavituskiri nr 5.3.2-6/7691 Lepingu erakorralise ülesütlemise kohta seoses Narva Linnavolikogu 27.10.2022 istungil vastuvõetud määrusega nr 23 „Narva linna 2022. aasta lisaeelarve (II muutmine)“, millega eraldati rahavahendid Energia tn 4b hoone lammutusprojekti koostamiseks.

MTÜ-le soovitati tutvuda linnale kuuluvate vabade mitteeluruumide üürimise võimalusega Narva linna koduleheküljel https://www.narva.ee/et/linnavara.

Klubi juhatuse liige vaatas ruumid üle ja otsustas, et Linda 4 ruumid sobivad MTÜ tegevuse jätkamiseks.

Linda 4 ruumide nr 3, 4, 11-15 pindala – 64,9 m²

Arvestuslik üüritasu – 58,41 euro/kuu

Hooldustasu – 45,43 euro/kuu.

MTÜ KLUBI STEPIHUNT taotlust arutati Narva Linnavalitsuse linnavarakomisjoni koosolekul 05.09-07.09.02023 (protokoll nr 5.3.1-6/21-2023) ning otsustati:

1.1. Soovitada Narva Linnavalitsuse Linnamajandusametile anda MTÜ-le KLUBI STEPIHUNT, registrikood 80368808, tähtajatult tasuta kasutamiseks Narvas Linda 4 asuvad ruumid nr 3, 4, 11-15 üldpindalaga 64,9 m² mittetulundusühingu tegevuse korraldamiseks.

1.2. Narva Linnavalitsuse Linnamajandusametil teavitada taotlejat punktis 1.1. esitatud otsusest.

1.3. Narva Linnavalitsuse Linnamajandusametil esitada korralduse eelnõu Narva Linnavalitsuse istungile.

**2. ÕIGUSLIKUD ALUSED**

Narva Linnavolikogu 17.03.2005. a määruse nr 14 “Linnavara kasutusse andmise kord” § 7 lg 2 p 3 ning § 46 lg 4 sätestatu alusel võib linnavara mittetulundusühingutele anda tähtajaga kuni 5 aastat või tähtajatult tasuta kasutusse või “Üüritasu arvestuse metoodilisele juhendiga” ette nähtust madalama tasu eest tähtajaga kuni 5 aastat või tähtajatult ja avaliku enampakkumiseta või eelläbirääkimisteta pakkumiseta linnavalitsuse korraldusega.

##### 3. OTSUS

3.1. Anda MTÜ-le KLUBI STEPIHUNT, registrikood 80368808, tasuta kasutusse ruumid nr 9-14, 21 ja 22 aadressil Linda 4, Narva, tähtajatult.

3.2. Narva Linnavalitsuse Linnamajandusametil sõlmida MTÜ-ga KLUBI STEPIHUNT punktis 3.1 nimetatud linnavara kasutamise leping.

**4. RAKENDUSSÄTTED**

4.1. Korraldus jõustub seadusega sätestatud korras.

4.2. Narva Linnavalitsuse Linnamajandusametil teha korraldus teatavaks MTÜ-le KLUBI STEPIHUNT.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

Katri Raik

linnapea Üllar Kaljuste

linnasekretär